Covid-19-statistieke: Só lyk jongste syfers(Argieffoto: Unsplash) Altesame 306 nuwe Covid-19-gevalle is Saterdag in Suid-Afrika aangemeld. Dié getal is laer as die aantal nuwe getalle ŉ dag tevore (393), maar hoër as die gemiddelde getal nuwe gevalle oor die afgelope sewe dae (275). Die jongste styging verteenwoordig ŉ positiwiteitskoers van 1,1%. Volgens die Nasionale Instituut vir Oordraagbare Siektes (Nios) se statistieke is daar is nou 16 622 aktiewe virusgevalle in die land. Die meeste nuwe gevalle is Woensdag weer in Gauteng (40%) aangemeld, gevolg deur die Wes-Kaap (13%), KwaZulu-Natal (11%), die Vrystaat, Noordwes en Noord-Kaap (8% elk), Mpumalanga en die Oos-Kaap (5% elk) en Limpopo (2%). Nog sewe Covid-19-verwante sterftes is bevestig, wat die algehele sterftesyfer op 89 476 te staan bring. Altesame 3 630 mense word tans vir die koronavirus in die hospitaal behandel nadat nóg sewe mense sedert die vorige verslag opgeneem is. Minstens 2 925 677 mense in Suid-Afrika het al Covid-19 opgedoen, van wie 2 819 579 reeds herstel het. Volgens die departement van gesondheid is altesame 77 223 dosisse van die entstof Saterdag toegedien. * Volgens Nios is dit moontlik dat daar ŉ teenstrydigheid kan wees in die getal gevalle en mense wat in die Wes-Kaap herstel het, omdat dié provinsie se syfers tans gevalle insluit waar mense weer die virus opgedoen het en gevalle wat deur antigeentoetse bevestig is. Dit word nie by die nasionale statistieke ingesluit nie. Die getal gevalle van mense wat in die Wes-Kaap herstel het, bly dus staties op die nasionale verslae. Nios werk saam met die provinsiale departement van gesondheid om dié teenstrydighede op te klaar.